|  |
| --- |
|  |

REPUBLIKA SLOVENIJA

**MINISTRSTVO ZA ZUNANJE IN EVROPSKE ZADEVE**

SEKRETARIAT

Kadrovska služba

Prešernova cesta 25, 1000 Ljubljana T: 01 478 2000

 F: 01 478 2340

 E: gp.mzz@gov.si

 www.mzz.gov.si

Številka: 1100-34/2023/1

Datum: 21. 9. 2023

Zadeva: Objava prostega delovnega mesta vodja Oddelka za sistem v Službi za informacijsko tehnologijo

Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/2008, 69/08 – ZTFI-A, 69/08 – Zzavar-E in 40/12 - ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – Zdeb) v nadaljevanju: ZJU) **Ministrstvo za zunanje in evropske zadeve**, Prešernova cesta 25, Ljubljana, objavlja javni natečaj za zasedbo prostega uradniškega delovnega mesta

**Vodja Oddelka za sistem v Službi za informacijsko tehnologijo** (šifra DM 2466)v Sekretariatu

Kandidati, ki se bodo prijavili na prosto delovno mesto, morajo izpolnjevati naslednje pogoje:

- končano najmanj visokošolsko univerzitetno izobraževanje (prejšnje)/visokošolska univerzitetna izobrazba (prejšnja) ali specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) oz. magistrsko izobraževanje po visokošolski strokovni izobrazbi (prejšnja)/magisterij po visokošolski strokovni izobrazbi (prejšnja) ali magistrsko izobraževanje (druga bolonjska stopnja)/magistrska izobrazba (druga bolonjska stopnja);

- najmanj 6 let delovnih izkušenj;

- državljanstvo Republike Slovenije;

- znanje uradnega jezika;

- opravljeno obvezno usposabljanje za imenovanje v naziv;

- ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;

- zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

- dovoljenje za dostop do tajnih podatkov nacionalno, EU in NATO stopnje »TAJNO«.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnji nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnje izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat opraviti obvezno usposabljanje za imenovanje v naziv, v skladu s prvim odstavkom 89. člena ZJU, najkasneje v enem letu od sklenitve delovnega razmerja.

Pri izbranem kandidatu se bo preverjalo ali ima izdano veljavno dovoljenje za dostop do tajnih podatkov (nacionalno, EU in NATO) do stopnje »TAJNO«, sicer ga bo moral pridobiti do dneva nastopa dela.

Opis delovnega mesta vodje Oddelka za sistem so naslednje:

- vodenje oddelka;

- neposredna pomoč pri vodenju strokovnih nalog na delu delovnega področja ministrstva oziroma notranje organizacijske enote;

- vodenje projektnih skupin;

- samostojno oblikovanje sistemskih rešitev in drugih najzahtevnejših gradiv;

- opravljanje drugih najzahtevnejših nalog;

- vodenje in sodelovanje v najzahtevnejših projektnih skupinah.

**Delo na delovnem mestu bo obsegalo opravljanje nalog na delovnem področju:**

* opravljanje del in nalog s področja upravljanja in razvoja informacijskega sistema ministrstva;
* priprava tehničnih specifikacij za izvedbo javnih naročil s področja IT storitev;
* nadzor nad izvajanjem IT storitev in skrbništvom večletnih pogodb;
* izvajanje nalog iz naslova skrbništva pogodb;
* samostojna priprava tehničnih zahtev in vodenje javnih naročil (s strokovnega področja);
* delo v komisijah javnih naročil;
* izvedba enostavnih naročil;
* pomoč pri pripravi strateških usmeritev s področja dela;
* priprava smernic in navodil uporabnikom informacijskega sistema;
* samostojno oblikovanje ključnih sistemskih rešitev in drugih najzahtevnejših gradiv;
* načrtovanje finančnih virov s področja razvoja aplikacij;
* podpora uporabnikom MZEZ in DKP na 1. in 2. sloju;
* prenova informacijske opreme MZEZ in DKP
* vodenje projektov uvajanja novih tehnoloških rešitev (centralno tiskanje…);
* vodenje oddelka;
* skrbništvo sklopov tehnoloških storitev (npr.: sistemov za arhiviranje, sistemov za upravljanje mobilnih naprav, integracija MF naprav v informacijski sistem DKP);
* registracija in podpora mobilnih naprav v sistemu upravljanja MDM;
* izvajanje procesov in postopkov prenove informacijske opreme na DKP;
* sodelovanje v medresorskih delovnih skupinah;
* naloge s področja informacijske varnosti;
* načrtovanje finančnih virov.
* delo s HCL Domino in Lotus Notes;
* načrtovanje spletnih aplikacij;
* podpora uporabnikom.

**Prednost pri izbiri bodo imeli kandidati s poznavanjem in izkušnjami s področja:**

* vodstvenih izkušenj na nivoju oddelka ali višje;
* vodenjem projektov razvoja programske opreme;
* veščinami načrtovanja, upravljanja, razvoja in vzdrževanja gradnikov, ki sestavljajo informacijsko komunikacijski sistem ministrstva;
* nadzorom nad izvajanjem IT storitev in skrbništvom večletnih pogodb;
* pripravo in sodelovanjem v postopkih javnih naročil;
* pogajalskimi izkušnjami s ponudniki;
* poznavanjem arhitekture IS državne uprave in kom. omrežja HKOM;
* delo z orodji Microsoft AD in Microsoft Windows Server;
* upravljanjem imeniških storitev - MS AD, MS DNS, DHCP;
* vzdrževanjem in postavljanjem strežnikov (MS, Linux);
* upravljanjem mobilnih naprav (s sistemi MDM/EMM);
* upravljanjem HCL Domino platforme in upravljanjem aplikacij in v Lotus Domino okolju;
* s potrdili o opravljenih specialističnih znanjih iz zgoraj navedenih alinej
* s potrdilom o izvedem usposabljanju iz upravljanja MS strežnikov in MS delovnih postaj.

Prijava mora vsebovati:

1. izjavo o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe ter leto in ustanova, na kateri je izobrazba pridobljena;

2. izjavo kandidata o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznem delodajalcu, ter kratko opiše delo, ki ga je opravljal;

3. izjavo kandidata, da:

 - je državljan Republike Slovenije;

 - ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev;

- zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

4. soglasje kandidata, da za namen tega natečajnega postopka dovoljuje Ministrstvu za zunanje in evropske zadeve pridobitev podatkov iz 1. in 3. točke iz uradne evidence;

5. izjavo kandidata, da soglaša s tem, da se bo zanj v skladu z Zakonom o tajnih podatkih (Uradni list RS, št. [50/06](http://www.uradni-list.si/1/objava.jsp?sop=2006-01-2128) – uradno prečiščeno besedilo, [9/10](http://www.uradni-list.si/1/objava.jsp?sop=2010-01-0313), [60/11](http://www.uradni-list.si/1/objava.jsp?sop=2011-01-2820), [8/20](http://www.uradni-list.si/1/objava.jsp?sop=2020-01-0197) in [18/23](http://www.uradni-list.si/1/objava.jsp?sop=2023-01-0348) – ZDU-1O) opravilo varnostno preverjanje za izdajo dovoljenja za dostop do tajnih podatkov najmanj do stopnje tajnosti »TAJNO« (nacionalno, EU in NATO).

V primeru, da kandidat z vpogledom v uradne evidence ne soglaša, mora predložiti ustrezna dokazila sam.

Zaželeno je, da prijava vsebuje tudi kratek življenjepis, ter da kandidat v njej poleg formalne izobrazbe navede tudi druga znanja in veščine, ki jih je pridobil.

Izbrani kandidat bo delo na delovnem mestu vodja Oddelka za sistem opravljal v uradniškem nazivu podsekretar, z možnostjo napredovanja v višji naziv sekretar.

Z izbranim kandidatom bo sklenjeno delovno razmerje za nedoločen čas s polnim delovnim časom, s trimesečnim poskusnim delom.

Izbrani kandidat bo delo opravljal v prostorih Ministrstva za zunanje in evropske zadeve, Prešernova 25, Ljubljana.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 239/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Kandidati vložijo prijavo v pisni obliki na priloženem obrazcu, ki jo pošljejo v zaprti ovojnici **z označbo**: »za javni natečaj ZIN – šifra DM 2466« na **naslov**: Ministrstvo za zunanje in evropske zadeve, Kadrovska služba, Prešernova 25, Ljubljana, in sicer **v roku 8 dni** po objavi na skupnem spletnem portalu GOV.SI. Za pisno obliko prijave se šteje tudi elektronska oblika, poslana na **elektronski naslov**: gp.mzez@gov.si ali kadrovska.mzez@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 60 dni po objavi javnega natečaja.

Obvestilo o končanem izbirnem postopku bo objavljeno na skupnem spletnem portalu GOV.SI

Dodatne informacije o izvedbi javnega natečaja daje vsak delovnik med 10. in 11. uro ga. Vesna Rek Kovačič na tel. št.: 01 478 2298.

V besedilu javnega natečaja uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Mag. Renata CVELBAR BEK

Veleposlanica

GENERALNA SEKRETARKA